cyanic-selkie/wikianc huggingface dataset:
Helium
In’t Weltall
Dör dissen Vörgang kriegt de Steerns de Energie för den gröttsten Deel vun jemehr Bestahn. Wenn de Waterstoff to’n gröttsten Deel in’n Karn opbruukt is, denn tütt he sik tohopen un vergröttert dordör sien Temperatur. Dordör kann de Helium in en Sünn nu wieter „verbrennt“ warr to Kohlenstoff (Heliumflash, Heliumbrennen). In en Schaal üm dissen Karn löpt aver wieter dat Waterstoffbrennen af. Ok de Kohlenstoff warrt to annere, sworere Elementen wieterfusioneert. Dat geiht hoch bit to’n Iesen. Un wenn dat sogor to en Supernova-Explosion kummt, denn künnt ok noch sworere Elementen tostannen kommen, de dör de Explosion denn in’n Weltruum verdeelt warrt. So riekert sik de interstellar Materie mit Helium un sworere Elementen an, de denn ok bi jüngere Steerns vörkamt.
Helium kummt ok in verscheeden Planetenatmosphäären vör:
Op Meteoriten un Maand
Op Meteoriten kann Helium dör Wesselwirken (Spallatschoon) mit de Kosmisch Strahlen tüügt warrn. Sünners dat Isotop 3He kann dorüm nütt warrn, üm so nöömte Bestrahlenöller to bestimmen. Dormit is de Tietruum twüschen dat Losslahn vun’n Mudderkörper bit to’n Opslahn op de Eer meent. Bito entsteiht 4He in Meteoriten dör den Verfall vun sworere radioaktive Elementen. Wietere Heliumandeelen in Meteoriten stammt ut de Tiet, as dat Sünnsystem entstahn is, to’n Deel aver ok ut den Sünnwind, de opfungen worrn is.
Dat lieke gellt ok för de Stenen op de Bavenflach vun den Maand. Dat is faken teemlich lang den Sünnwind un de kosmisch Strahlen utsett. Dorüm is Mondsteen sünners riek an Helium, un sünners an dat Istop 3He. Wenn dat irgendwnan mööglich warrn schüll, Fusionsreakters för de Deuterium-Tritium-Fusion to entwickeln, künn dat Winnen vun Helium-3 vun’n Maand weertschaplich intressant warrn. To Tiet hett t. B. China en Energienafraag, de in’t Johr 3 Tünnen Helium-3 föddern de.
Op de Eer
Ut de Tiet, as de Eer tostannen kamen is, stammt en Andeel vun’t 3He in’n Eerdmantel, de wiet över de Weert liggt, de in de Atmosphäär meten warrt. dat is dat so nöömte Mantelhelium. In’n böveren Eerdmantel, de al to’n groten Deel utgast is un dorüm vundaag gröttstendeels dör dat Helium-4 ut de Alphaverfäll opfüllt warrt, liggt de 4He/3He-Proportschoon bi ruchweg 86.000. Schüll dat Konvekschoonssystem vun den ünneren Eerdmantel wietrekend vun den böveren Mantel afsplitt un de Massen uttuusch twüschen beide Deelen demna teemlich lütt wesen, denn liggt de Proportschoon in’n ünneren, kuum utgasten Mantel twüschen 2.500 un 26.000, wiel dor de Helium-3-Andeel noch veel hööger is.
Disse Saak is vun Intresse sünners in Henblick op de Dynamik vun de Eer un de Konvektschoon in’n Tosamenhang mit Hotspot-Vulkanismus: För de Basalten, de an de middelozeanschen Rüchen dör Smöltvörgäng in’n böveren Eerdmantel tostannen kommt, is en Proportschoon vun 86.000 tyypsch. Dorgegen hebbt de Basalten vun verscheeden Hotspots-Vulkanen (t. B. op Hawaii oder Iesland) Weerten, de dree- bit veermol sieter liggt. Dat warrt dormit verklort, dat disse Vulkanismus dör Mantelplumes veroorsaakt is, de deep in de Eer an de Karn-Mantel-Grenz (Wiechert-Gutenberg-Grenz) entsteiht un dorüm to en grooten Deel ut Material vun’n ünneren Mantel besteiht.
Helium is in lütte Mengden ok Bestanddeel vun de Eerdatmosphäär (5,2 ppm), aver ok vun Eerdgas oder Eerdööl (0,4 %). De Andeel in de Atmosphäär is so lütt, wiel dat meeste Helium op de Eer, vun wegen sien Lichtigkeit un wieldat sik dat Eddelgas ok nich mit annere Elementen verbinnen deit, in den Weltruum witschen deit. In en Hööch vun ungefäähr 1.000 km över Normalnull is Helium dat an’n fakensten vörkamend Element, wiel sik dat dor ansammelt. Man dat kann ok angahn, dat dit Helium ut’n Sünnwind stammt.
Künstlich Herstellen
De weertschopplich bedüdenste un gröttste Heliumborn is dat Eerdgas, wat bit to 7 % Heliumandeel hebben kann. Helium hett bannig siete Smölt- un Kaaktemperaturen. Üm dat Helium vun de annern Stoffen (t. B. Kohlenwaterstoffen un Stickstoffverbinnen) in’t Eerdgas aftoscheeden, warrt also düchtig siete Temperaturen bruukt.
Lange Johren hebbt de USA mehr as 90 % vun dat weltwiet bruukbor Helium wunnen. 1995 weer in de Verenigten Staaten tohopen 1 Milliarde Kubikmeter Helium föddert. De Rest keem ut Fundsteeden in Kanada, Polen, Russland un annere Länner. In Russland kommt grote Mengden in Sibirien vör, wo een nich so licht hinkamen kann. Na de Johrdusendwenn hebbt ok Algerien un Katar Helium wunnen. Algerien is gau to’n tweetbedüdensten Heliumleverer worrn. 2002 hett Algerien al 16 % vun dat Helium wunnen, wat weltwiet in’n Hannel kamen is.
Bi Amarillo in Texas weer 2004 ungefäähr dat Teihnfache vun de Heliummengde lagert, de weltwiet in’t Johr bruukt warrt. Dat weer en strategische Reserve vun de amerikaansch Regeeren. De Reserve müss aver in de Johren na 1996 an de private Weertschap verköfft warrn vun wegen den Helium Privatization Act, de vun de Clinton-Regeeren beslaten worrn weer.
Dat Isotop 3He is blots to ruchweg 1,4 ppm in dat natürliche Helium binnen un dorüm bannig düer. Vun’t Prinzip her kann man dat Isotop ok dör en Karnreakschoon wunnen warrn. T. B. entsteiht dat bi den Betaverfall vun Tritium:
Tritium un Helium-4 künnt dör Bescheten von Lithium mit Neutronen in en Karnreakter tüügt warrn:
Heliumherstellen in de Historie
Fröh in’t 20. Johrhunnert sünd grote Mengden Helium in de Eerdgasfeller vun de US-amerikaanschen Great Plains funnen worrn. Se weern de Grundlaag dorvör, dat de USA de föhrend Leverer vun Helium worrn is. Op Vörslag vun Sir Richard Threlfalls hett de US-Marine wiel den Eersten Weltkrieg dree lütte Heliumbedrieven för Experimenten ünnerstütt, üm Helium to’n Opfüllen vun Sparrballons to winnen. Vun disse Bedrieven weern 5.700 m³ Gas maakt mit en Heliumandeel vun 92 %. Dorvör harrn se man blots en poor Hunnert Liter dorvun tostannen brocht. Lütte Mengden vun dit Gas weern ok in dat weltwiet eerste mit Helium opfüllte Luftschipp bruukt, dat C-7 vun de US-Navy, dat sien Jumfernfohrt an’n 7. Dezember 1921 op de Streck vun Hampton Roads, Virginia, na Boiling Field, Washington D.C. maakt hett.
De US-amerikaansche Regeeren hett 1925 in Amarillo de National Helium Reserve inrichten laten, dormit in Kriegstieten de Versorgen vun de militärschen Luftscheep seker stellt weer un vun zivile Verkehrsluftscheep in’n Freeden. De Nafraag is in’n Tweeten Weltkrieg torüch gahn, man de Anlaag in Amarillo is doch wieter utboot worrn, dormit fletig Helium as Köhlmiddel för Suerstoff-Waterstoff-Rakentendrievstoff un annere Saken, de kolt hollen warrn mött, verfügbor weer. De Heliumverbruuk vun de USA is in’t Johr 1965 op dat Achtfache vun den höchsten Verbruuk to Kriegstieten anstegen.
In de USA sünd fief wietere Föddernalagen boot worrn, nadem dat Helium Acts Amendments of 1960 (Public Law 86-777) beslaten weern. Dat US-Minenministerium hett dorvör en 685 km Pipeline vun Bushton, Kansas, na Amarillo, Texas, boen laten.
Egenschoppen vun Helium
Helium hett na den Waterstoff de tweetlüttste Dicht un wiest dorto noch de sietsten Smölt- un Kaakpunkten vun all Elementen op. Blots ünner bannig siete Temperaturen kummt Helium fletig oder fast vör. Bi Temperaturen ünner 2,17 K kummt 4He as en suprafluide Phaas vör. Ünner Normaldruck warrt Helium nich fast, ok bi 0 K nich. Erst af en Druck vun mehr as 2,5 MPa – dat is de fiefuntwintigfache Atmosphärendruck – geiht Helium bi utreckend deepe Temperatur in en faste Phaas över.
Gasförmig Phaas
thumb|right|85px|Helium in en Glasampull Helium is en Gas ahn Klöör un Röök, dat ok nich giftig is. Bi Standardbedingen verhollt sik Helium meist as en ideal Gas. Ünner meist all Bedingen kummt Helium as Atomen vör. Een Kubikmeter vun dat Eddelgas hett ünner Standardbedingen en Masse vun 179 g. Luft hett dorgegen de sövenfache Masse. Na Waterstoff wiest Helium de gröttste Warmsleddanlaag vun de Gasen op, und ok sien spezifisch Warms is utermatig hooch. För Elektrischen Stroom is Helium en goden Isolater.
In Water löst sik Helium slechter as all anneren Gasen. Dör Faststoffen kann Helium dreemol beter dör diffundeeren as Luft un 65 % beter as Waterstoff. Bi Standardbedingen hett Helium en negativen Joule-Thomson-Koeffizient. Dat bedüüdt, dat Gas warrt warmer, wenn sik dat utdehnt. Eerst ünner de Joule-Thomson-Inversionstemperatur (bi Atmosphärendruck ruchweg 40 K) warrt dat Gas bi’t Utdehnen köhler. Op disse Temperatur mutt Helium dorüm vörköhlt warrn, vördem man dat dör Expansionsköhlen verfletigen kann.
Fletig Phaas
Dat Helium-Isotop 4He liggt twüschen den Kaakpunkt bi 4,21 K un den Lambdapunkt bi 2,1786 K as en Fletigkeit ahn Klöör vör, de ok Helium I nöömt warrt. AS ok annere düchtig kolle Fletigkeiten kaakt Helium I, wenn man dat hitt maken deit un tütt sik tohopen, wenn de Temperatur lütter warrt. Wenn dat Gas an den Lambdapunkt kummt, dehnt sik dat slagordig vun sülvst ut. Dat warrt ’n beten weniger, bit ruchweg 1 K. Denn höört dat Utdehnen op un dat Helium fangt an, sik wedder tosamentotehn.
Suprafluide Phaas
Ünner den Lambdapunkt entwickelt 4He teemlich ungewöhnliche Egenschoppen. Helium mit disse Egenoorden warrt as Helium II betekent. Kaken is bi Helium II vun wegen sien hoge Warmsleddanlaag nich mehr mööglich. Wenn dat ophitt’ warrt, verdampt de Fletigkeit in den gasförmigen Tostand, so gau as de „Kaakpunkt“ tostannen is.
Helium II is en Suprafluid. In disse Phaas fleet Helium dör elk noch so lütte Lock bit in Gröttenorden vun 10−7 bit 10−8 m un hett ok keen meetbor Viskosität mehr. Bi Meten twüschen twee sik bewegende Schieven künn aver en Viskosität nawiest warrn, de liek de vun gasförmig Helium is. Dat warrt mit en Theorie verkloort, na de sik dorin en Andeel Heliumatomen ahn Viskosität un en Deel mit Viskosität befinnt.
thumb|right|120px|Krööpeffekt vun Helium II Helium II wiest as annere suprafluide Fletigkeiten ok den Onnes-Effekt op: Wenn ut dat Helium II en Ding rutkieken deiht, denn bewegt sik dat Helium ok gegen de Gravitatschoon op disse Bavenflach. Op disse Wies kann Helium II ok ut en Fatt rutkröpen, wenn dat nich akkerat afslaten un versiegelt is. Kummt dat in en Rebeet, dat warmer is, verdampt dat. Vun wegen den Krööpeffekt un de Egenoort, ok ut lüttste Löcker över’n Diek to gahn, is dat bannig swor, fletig Helium in en afgrenzten Ruum to hollen. Üm dat mit Helium II hentokriegen, brukkt een en fiegelinsch utklamüstert Fatt, dormit dat nich verdampt oder weglöpt.
De Warmsleddanlaag vun Helium II is grötter as bi all annern bekannten Stoffen. Dat warrt dör den Effekt vun’n tweeten Schall beschreven. De Warmsleddanlaag is bi Helium II een Million mol so groot as bi Helium I un sogor en poor hunnert mol höger as de vun Kopper. Dat kummt, wieldat de Överdrägen vun de Warms dör quantenmechaansch Effekten bestimmt warrt. De meisten Stoffen, de de Warms goot leiden künnt, hebbt en Valenzband mit fre’e Elektronen, de de Warms goot leddt. Helium II hett so wat nich, mann leddt de Warms mit en Snelligkeit vun 20 m/s bi 1,8 K. Dat is en Vörgang, de dör en Bülgenglieken beschreven warrn kann.
1971 hebbt David M. Lee, Douglas D. Osheroff un Robert C. Richardson ok dat 3He-Isotop in en suprafluiden Tostand brocht. Dorto hebbt se dat Isotop op en Temperatur vun 2,6 mK afköhlt. Dat warrt vermoodt, dat twee 3He-Atomen en Poor billt, liek en Cooper-Poor. Dit Poor hett en magneetsch Moment un en Dreihmoment. För disse Arbeid hebbt de dree Wetenschopplers 1996 den Nobelpries för Physikkregen.
Faste Phaas
Helium is de eenzige Stoff, de bi Normaldruck nich fast to kriegen is. Dat geiht aver, wenn man höögeren Druck hett. Af ungefäähr 2,5 MPa un bi düchtig siete Temperatur (<1,5 K). Bi den Phaaswessel entsteiht en meist vullkamen dörsichtigen Faststoff, de düchtig komprimeert warrn kann. In’t Labor kann fast’ Helium üm bit to 30 % tohopendrückt warrn. Dormit is Helium 50mol beter komprimeerbor as Water. Helium hett in’n fasten Tostand kristalline Strukturen. Bi’t Ankieken kann man den fletigen vun’n fasten Helium kuum ünnerscheeden, wieldat de Breektallen meist liek sünd.
Atomar Opbo
Dat mit Afstand fakenste Helium-Isotop 4He besteiht ut twee Protonen un twee Neutronen in’n Atomkarn un ut en Elektronenhüll mit twee Elektronen. En tweet’ bestännig Isotop is dat eHe wat in’n Atomkarn een Neutron weniger hett. Gifft noch en Reeg vun Isotopen mit dree un mehr Neutronen, de aver unbestännig un dorüm weniger intressant sünd.
thumb|left|250px|4He na dat Bohr’sche Atommodell De beiden Elektronen vun’t Heliumatom billt de afslaten kugelsymmetrische Elektronenschaal vun dat 1s-Orbital. Disse Elektronenkonfiguratschoon is vun de Energie her düchtig bestännig. Dorüm gifft dat ok keen anner’t Element, dat en högere Ionisatschoonsenergie un en lüttere Elektronenaffinität hett. Dat Heliumatom hett den lüttsten Radius överhööft, liekers dor een Elektron mehr in de Hüll is as bi’n Waterstoff.
Afhangig vun de Orienteeren vun den Spin vun de beiden Elektronen snackt man vun Parahelium bi twee antiparallele Spins (S=0) un vun Orthohelium bi twee paralelle Spins (S=1). Bi dat Orthohelium befinnt sik een Elektron nich in dat 1s-Orbital, wiel dat vun wegen dat Pauli-Verbott nicht mööglich is.
De Beteken vun de beidne Tostännen baseert op en Versehn ut fröhere Tieten: Wiel de elektromagnetsch Övergang twüschen den Grundtostand vun dat Orthohelium un den Grundtostand vun dat Parahelium (also den Helium-Grundtostand) verboden is, schient de beiden „Oorden“ vun’t Helium spektroskoopsch as twee ünnerscheedlich Atomen. Dorüm keem dat, dat Carl runge un Louis Paschen postuleert hebbt, dat Helium ut twee splitt Gasen bestünnen, neemlich dat Orthohelium („richtig Helium“) un dat Parahelium (vör dat se den Naam Asterium vörslahn hebbt.)
Neven de Konfiguratschoon vun’t Orthohelium künnt de Elektronen ok noch annere anregte Tostännen innehmen, t. B. dör Bescheten mit wietere Elektronen. Disse deelwies lang bestännigen anregten Tostännen warrt ok as metabestännige Energieniveaus betekent.
Cheemsch Egenschoppen
Helium is en Eddelgas. De enzige Elektronenschaal is mit twee Elektronen vull besett. Vun wegen de rüümlich Neeg to’n Atomkarn sünd die beiden düchtig stark bunnen. Dat wiest sik ok an de bannig hogen Ionisatschoonsenergie vun’t Helium. Ok dat maakt dat Helium sülvst gegenöver de anneren Eddelgasen so bannig draag, wat cheemsch Reakschonen angeiht.
Helium-Dimer
thumb|right|300px|Orbitalbesetten vun en hypothetisch He2-Molekül. As dat dör dat Molekülorbital-Schema wiest warrt, billt Helium-Atomen ünnereenanner keen cheemsch Binnen. Bi dat Helium is dat 1s-Orbital mit en Elektronenpoor besett. Bi de vun twee Atomorbitalen is dat binnend as ok dat antibinnend Molekülorbital mit elk een Elektronenpoor besett. Beide Wirken maakt sik gegensietig tonicht, so dat keen Binnen tostannen kummt.
Vun wegen de för all Atomen un Molekülen wirksomen van-der-Waals-Wsselwirken gifft dat aver ok bi dat Helium ein Dimer, man blots mit en bannig siete Binnenenergie vun ruchweg 1,1 mK (=9,5 · 10-26 J) un en enstsprekend groten Binnenafstand vun ungefäähr 52 Å.
Ionsch Binnen
Ünner extreme Bedingen is dat möglich, en Oort cheemsch Verbinnen vun Helium mit en Proton (HeH+) to tügen. Disse Verbinnen is bi Normalbedingen düchtig unbestännig un kann nich in de Form vun en Solt as HeH+X− isoleert warrn.
En entsprekend Reakschoon kann ok twüschen twee Helium-Atomen aflopen, wenn nooch Energie för’t Ioniseeren toföhrt warrt.
Disse Verbinnen künnt aver nich as richtige cheemsche Verbinnen betekent warrn, man se sünd ehr ionische Agglomeratschonen, de ünner extreme Bedingen kort tostannen kamt aver ok foorts wedder tweigaht.
Helium-Isotopen
Vun Helium sünd acht Isotopen bekannt, wovun blots twee, 3He un 4He bestännig sünd. In de Eerdatmosphäär gifft dat op een Million 4He-Atomen blots een 3He-Atom, man de Proportschoon is afhangig vun’n Oort, woneem de Proov nahmen worrn is. In’t interstellare Medium ist dat 3He hunnertmol fakener. Ok in de Stenen in de Eerdkrust un in’n Eerdmantel is de Proportschoon düüdlich höger as in de Atmosphäär un ännert sik je na Herkunft üm den Fakter 10. In de Geologie warrt disse Ünnerscheden nütt, üm wat över dat Entstahn vun de Steenproov wies to warrn.
3He un 4He wiest vun wegen jemehr ünnerscheedlich Symmetriegenschoppen (3He-Atomen sünd Fermoinen, 4He-Atomen sünd Bosonen) en poor verschedene physikaalsche Egenschoppen op, de sik sünners bi bannig siete Temperaturen wiest. Lieke Andeele vun fletig 3He un 4He scheedt sik bi ünner 0,8 K vun wegen jemehr ünnerscheedlich Quantenegenschoppen in twee Fletigkeiten, de nicht to mischen gaht – jüst as Ööl un Water. Butendem ünnerscheedt sik de beiden Isotopen düüdlich in jemehr suprafluiden Phasen (Helium II).
In’n Tosamenhang mit ankünnigte mit ne’e Ruumfohrt- Missionen vun de USA, Russland un China na’n Maand, weer dat dor vörkamende 3He deelwies as lohnend Born ansehn, üm dormit Karnfusion baseerend op dat Isotop op de Eer möglich to maken. In’n Vergliek to de Alternative, de op Deuterium/Tritium baseert, is 3He nich so radioaktiv, bruukt dorvör aver wedder höögere Temperaturen.
En sünner’t, fiktiv Isotop vun Helium weer dat Diproton, wat ut blots twee Protonen un twee Elektronen bestahn de, wenn’t dat denn geven de. Dat is aver nich möglich, wohrschienlich, wiel dat gegensietige Antrecken vun de Protonen dör de starke Karnkraft in dissen Fall nich reckt, üm de afstöttende elektromagneetsch Kraft twüschen de beiden Protonen uttoglieken. As dat scheint, sünd de Neutronen nödig, üm den Karn as en Oort „Kitt“ tohopentobacken.
Verwennen un Bruuk
Helium warrt ünner hogen Druck affüllt un kann so free köfft warrn. Wunnen warrt dat ut Eerdgas. Bruukt warrt dat op vele Rebeden, woför en Gas bruukt warrt, dat tomindt een vun de ganzen vördeelhaften Egenschoppen vun’t Helium nödig is, as t. B. de siete Smöltpunkt, de siete Dicht, de siete Löslichkeit, de hoge Warmsleddanlaag oder ok, dat Helium swor reageert.
thumb|right|180px|Schema vun’n Helium-Neon-Laser thumb|right|180px|lüchtend Helium-Plasma
Gefahren
An sik is Helium nich giftig un kann ünner normale Ümweltbedingen keen cheemsch Reakschonen ingahn. Liekers schall man keen Helium inaten oder in afslaten Rüüm utströmen laten, vun wegen dat Helium den Suerstoff verdrängt un so to en Suerstoffmangel föhren kann. Dat kann duerhaften Schaden maken oder sogor to’n Dood föhren. Anteken dorför künnt Bewusstlosigkeit oder Problemen bi’t Orienteeren wesen. Sünners gefährlich is doran, dat de Bedrapene dat Sticken kuum oder gor nich wohrnimmt, bit dat to laat is. Bi’n Bruuk vun Helium-Fletiggas is Schuulkledaasch vörsehn, üm Verfreren to hinnern. Heliumfatten staht ünner düchtig hogen Druck un dröft dorüm nich hitt maakt oder in de Neeg vun Füer brocht warrn. Anners warrt de Binnendruck to stark un de Gasbuddel geiht hooch.
Anners wat
Dör dat Inaten vun Helium ännert sik de egen Stimm düchtig un warrt piepsig. De Klangfarv vun de Stimm is afhangig vun de Resonanzfrequenzen in’n Mundruum, de so nöömten Formanten, de dör de Lippen- un Tungstellen ännert warrn künnt. Butendem hangt de Resonanzfrequenzen aver ok vun de Schallsnelligkeit af, de in verscheden Medien ünnerscheedlich is (cLuft = 350 m/s, cHelium = 1030 m/s). Wenn de eersten dree Formanten in Luft t. B. 220, 2270 und 3270 Hz sünd, denn ännert sik de in Helium to 320, 3900 un 5500 Hz. Dordör ännert sik dat Stimmbild un de Stimm höört sik insgesamt höger an, ok wenn de Hööch vun den Stimmtoon sülvst dör dat Eddelgas nich ännert warrt.
Naumann
Naumann is de Familiennaam von
,, , , , , , , , , , , , ,
Corregimiento Leones
Corregimiento Leones betekent
Tversky
Tversky is de Familiennaam von
Eduard von Reden-Lütcken
Eduard von Reden-Lütcken (* 14. November 1938 in Jena; † 24. Februar 2017 in Holenwisch) weer en düütschen Verwaltungsbeamten un Besitter von dat Good Holenwisch.
Von Reden-Lütcken is 1938 in Jena boren. He hett Juristeree studeert un 1971 an de Juristische Fakultät von de Universität Göttingen sien Dokter maakt. En Deel von sien Studium weer he ok an de Universität Montpellier. 1976 is he Stadtkämmerer von de Stadt Hameln worrn un weer von’n 16. November 1980 bet 15. November 1992 hauptamtlich Böverstadtdirekter in Hameln. In disse Tied weer he ok Vörsitter von’n Verwaltungsraad von de Stadtspoorkass Hameln. Na 1992 weer he Hauptgeschäftsföhrer von’n Arbeidgeververband AdU in Hameln. Na siene Pangschoon is he 2001 op Good Holenwisch tagen.
In’n August 2002 is he Präsident von de Ridderschop von dat Hertogdom Bremen worrn, wat he bet 2015 bleven is. In de Tied von 2001 bet 2013 weer he ok Vörsitter von’n Verwaltungsraad von dat Ridderschopliche Kreditinstitut Stood.
Von Reden-Lütcken weer verheiraadt un harr dree Kinner.
Zoelly
Zoelly oder Zölly is de Familiennaam von
Gustav II. Adolf
thumb|Gustav II. Adolf 1630 '''Gustav II. Adolf''' (* 19. Dezember 1594 in Stockholm; † 16. November 1632 bi Lützen), ut de sweedsche Königsfamilie vun de Wasa is König vun Sweden ween in de Johren vun 1611 bit 1632. He weer een vun de afsunnerlichsten Mannslüde in de Geschicht vun Sweden un besunners vun den Dörtigjohrigen Krieg. He hett dat henkregen, datt Sweden to sien Tied in den Noorden vun Europa dat Seggen harrt hett. So bleev dat ok bit to’n Anfang vun dat 18. Johrhunnert.
Summenformel
En Summenformel oder Molekülformel warrt in de Chemie dorto bruukt, de cheemsch Tohopensetten vun en Stoff to beschrieven. Mit ehr warrt de opschreven, welke ünnerscheedlichen Elementen in en Stoff binnen sünd, un woveel Atomen vun jeedeen Molekül bunnen sünd. Bi Solten stellt dat de Formeleenheit dor. De Formel gifft also de Proportschoon vun de Deelkentallen un dormit ok de Proportschoon vun de Stoffmengden an.
Formelopbo
De Summenformel vun en cheemschen Stoff besteiht jümmer ut Bookstaven un tomeist ok ut Tallen. De Booktaven sünd de Atomtekens vun de cheemschen Elementen worut en Stoff besteiht. De Tallen warrt deepstellt und staht rechts blagnen dat Atomteken. Se geevt as Index an woveel Atomen vun dat Element in den Stoff binnen sünd, wobi de Tall „een“ aver normalerwies nich henschreven warrt
thumb|right|220px|Dat Kristallgidder vun Kaaksolt De Reeg vun de Elementen richt sik tomeist na de Elektronegativität. In dat Periodensystem warrt de Elektronegativität groff seggt vun ünnen na baven un vun links na rechts grötter, un dat Element dat en högere Elektronegativität hett steiht normalerwies rechts blangen dat mit de lütteren Elektronegativität. So warrt to’n Bispeel Kaaksolt (Natriumchlorid) mit de Formel NaCl angeven un nich as ClNa.
Man, in Tabellen un Datenbanken warrt faken – sünners bi orgaansche Verbinnen – lever dat Hill-System bruukt, dat Kohlenstoffen vör Waterstoff un all anneren Atomteken streng na Alphabeth sorteert.
Bispelen
Bi eenfache Verbinnen is de Molekül- oder Summenformel also gliek as de Proportschoonsformel, de de lüttste möögliche Tallenproporrtschoon angifft.
Historie
thumb|220px|Statue vun Berzelius in Stockholm Üm Weten wietergeven to künnen oder ok blots üm dat nich wedder to vergeten, weer dat nödig, optoschrieven, woans man wat tohopenmischt hett. In de verleden Titene hebbt al de Alchimisten Teken för jemehr verscheden Stoffen bruukt. De hüütige Dorstellen vun de Elementen dör de Atomteken is vun Jöns Jakob Berzelius inföhrt worrn. Dorbi warrt normalerwies de eerste oder de eersten beiden Bookstaven vun den latienschen Naam vun’t Element bruukt. So as t. B.
Ünnerscheed to de Strukturformel
thumb|right|220px|Swevelsüür as Strukturformel Wenn sik Elementen in de Mengdenproportschoon 1:1 verbinnt, as dat to’n Bispeel bi Kaaksolt is, künn een denken, dat Kaaksolt ut Deelken ut twee Atomen opboot is. De Summenformel seggt also nix doröver, wovun Struktur dat Molekül hett oder of de Verbinnen nich villicht ut Ionen besteiht. Üm de Struktur dortostellen un to verkloren welke Atomen in dat Molekül ünnerenanner verbunnen sünd, warrt de Strukturformel bruukt as in’t Bild för de Swevelsüür. Bi eenfache Molekülen reckt aver ok al de Summenformel för en eendüdige Beschrieven vun’t Molekül ut.
Bedüden vun de Summenformel
De Summenformel vun en cheemschen Stoff vertellt wat över de Mengdenproportschoon vun de Elementen, de den Stoff opboot. Se stellt dorüm de Grundlaag dor för all stöchiometrische Bereken mit de Verbinnen:
Summenformeln warrt ok bi’t Opschrieven vun cheemsch Reakschoonsglieken bruukt. Dorbi warrt de Utgangsstoffen (Edukten) un de Endstoffen (Produkten) in’t Reakschoonsschema in de anorgaanschen Chemie tomeist in jemehr Summenformeln angeven. Ok in de orgaanschen Chemie warrt dorbi kuum de Strukturformeln angeven, wieldat se keen Informatschonen bargt, de för den Afloop vun de Reakschoon en Rull speelt.
Jungpleistozän
Dat Jungpleistozän (ok Laatpleistozän, Böver’t Pleistozän oder Tarantium) is de jüngste un togliek körtste Afsnitt vun’t Pleistozän. Anfungen is dat vör 127.000/126.000 Johren un güng vör 11784 (+/- 69) Johren mit en weltwiete Opwarmen to Enn, wat as Holozän betekent warrt un bit vundaag anduert. Dat Jungpleistozän ümfaat de tomeist as „letzte Iestiet“ betekente globale Afköhlen binnen dat Pleistozän un de Eem-Warmtiet, de ehr vörutgahn is.
Definitschoon
De ünnere Grenz is dör dat INQUA-Drapen 1932 mit den Anfang vun de Eem-Warmtiet fastleggt worrn, wat tosamenfallt mit de Basis vun de marinen Suerstoff-Isotopenstoop 5e. De beste Öllersbestimmen is vundaag dör den mit Warvenchronologie dateerten Lago Grande di Monticchio in Süüditalien geven. Dorna fangt dat Eem bi 127,2 ka vör hüüt an.
De Bövergrenz vun’t Jungpleistozän warrt dör dat Enn vun de Jüngeren Dryas mit den Övergang to’t Holozän angeven.
De nöördliche Hemisphäär in’t Jungpleistozän
Op de Eem-Warmtiet folg de Phaas vun’t Veriesen op de Eerddelen vun de Noordhalfkugel. Disse Phaas warrt geograafsch ünnerscheed in:
Ännern in de Deerwelt
Kennteken vun’t Jungpleistozän is dat Utstarven vun vele grote Söögdeerorden, sünners an’t Enn vun’t Pleistozän un to Anfang vun’t Holozän. In dissen Tietruum is to’n Bispeel ok de Neanderdaler utstorven. In’t Jungpleistozän fallt ok dat Utbreden vun den modernen Minschen op all Eerddelen mit Utnnahm vun de Antarktis. För die vörhistoorsche Archäologie fallt in disse Tiet de jüngeren Kulturafsnitten vun’t Middelpaläolithikum un dat Jungpaläolithikum as Ünnerdelen vun de Ooltsteentiet.
Corregimiento Los Algarrobos
Corregimiento Los Algarrobos betekent
Burla
Burla betekent
Burla is de Familiennaam von
Mount Liavaag
Mount Liavaag is en hogen Barg in Ellsworthland, Westantarktika. He liggt twüschen Mount Holmboe un de Holth Peaks dicht bi dat noorden Enn von de Sentinel Range in de Ellsworthbargen.
De US-amerikaansche Polarforscher Lincoln Ellsworth hett em bi sien Transantarktikfloog an’n 23. November 1935 opdeckt. Dat Advisory Committee on Antarctic Names hett em na Lauritz Ludvig Martin Liavåg (1892–?) nöömt, de Eersten Maat op dat Schipp Wyatt Earp bi Ellsworth sien Antarktisexpeditschoon von 1935 bet 1936 un Deelnehmer von Ellsworth sien twee vörige Antarktisexpeditschonen weer.
Demeter (Mythologie)
Demeter (Δημήτηρ) is een Göddin ut de greeksche Mythologie. Se is een vun de twolf Olympiers. Tostännig is se för de Fruchtborkeit vun de Eer, vun dat Koorn, vun de Saat un vun de Johrstieden. As een dree-enig Göddin lett se sik sehn mol as Jungfru, mol as Mudder un mol as ole Fru. De latiensche Naam vun Demeter is Ceres. Ökelnaams sünd „Despoina“ (De dat Seggen hett), „Daeira“ (Göddin), „Garstmudder“, „De up de Eer wies is“, „De in de See wies is“ un „Öbermaat“.
Familie
So as dat in de Ilias vun Homer vertellt warrt, is Zeus de Broder vun Demeter un ok ehr Leevsten. De Titanen Kronos un Rhea sünd ehr Ollern ween. Bröder un Sustern sünd Hestia, Poseidon, Zeus, Hera un Hades. Tohopen mit ehren Broder-Leevsten Zeus hett se een Dochter harrt, de warrt eenmal Persephone nömmt un een anner mal Kore. Denn gifft dat ok noch eenen Söhn. Sien Naam is Zagreus-Dionysos (ok Iakchos). Anner Schrievers seggt, dat ok Pluto vun ehr afstammen deit.
Teken
Demeter warrt tomeist afbillt mit een Wetenahr un mit een Mohnbloom. Ehr Deerter sünd dat Swien un de Delfin, wo se up rieden deit. To’n Teken, dat se regeern deit, hett se de Dubbelex in’e Hand. Besunners bi de Amazonen un up de Insel Kreta weer düsse Dubbelex een Teken in’n Gottsdeenst.
Kommun Re
De Kommun Re is ene Gemeend in dat Amt Vestfold in Norwegen. Se hett 8.243 Inwahners (Stand 2006) op en Rebeet vun 224,0 km². De Sitt vun de Verwalten is in Revetal. De Kommun bruukt offiziell de Schrievnorm Bokmål för dat Norweegsche.
Demeter (Mythologie)
De Johrstieden
Dat warrt vertellt, Hades hett een Fru söcht un he hett sik mit Zeus afsnackt, datt Demeter ehr Dochter Kore woll passen dö. Dor hett Hades Kore röövt un mit sik nahmen nah de Ünnerwelt. Zeus harr em vördem wiest, wo de Deern steken dö un harr just an de Steed een Hyazinth ut’e Eer kamen laten.
Kommun Re
De Kommun grenzt in’n Noorden an Hof un Holmestrand, in’n Oosten an Horten, in’n Süden an Tønsberg un Stokke, un in’n Westen an Andebu un Lardal.
Demografie
2004 weren 4 % vun de Inwahners buten Norwegen boren.
Demeter (Mythologie)
De Johrstieden
Demeter hett weent vunwegen ehr Dochter un hett ehr allerwegens söcht, man se konn ehr nich finnen. Dor weer se so trorig, dor hett se de Planten dat Wassen verbaden. De Bööm dröffen keen Frücht mehr dregen un de Deerter keen Kinner mehr kriegen. Bloß de ole Baubo hett ehr up anner Gedanken bröcht. As de Minschen denn nich mehr leben konnen un dootgüngen, dor sünd de annern olympschen Gödder bange wurrn un hefft Hades tosett, datt he Kore freelaten möss. Dor hett sik Demeter so öber höögt, dat se de Eer foorts wedder fruchtbar maakt hett. Negen Maanden jedet Jahr draff Kore bi ehr Mudder up de Eer tobringen, man dree Maanden mutt se wedder in de Unnerwelt torüch. Dor heet se denn Persephone.
Gottsdeenst för Demeter
Dat öllst Standbild vun Demeter kummt ut de „Swarte Höhl“ in Phigalia in de Kuntrei vun Arkadien. Dor hett se eenen Peerkopp un driggt een swart Heuken. Slangen vun de Gorgonen slängelt sik üm ehren Kopp ümto. Een Duuv un een Delfin sünd dor bi. In Mykene geev dat al in dat 13. Johrhunnert vör Christus eenen Gottsdeenst för Demeter. In ganz Grekenland geev dat een Fest to Ehren vun Demeter. Dat weeren de Thesmophorien. De wichtigst Steed för Demeter ehren Gottsdeenst weer in Eleusis. Dor schall ok een Ingang nah de Ünnerwelt ween hebben. Jedet Johr geev dat dor de Mysterien vun Eleusis. De wurrn fiert Demeter to Ehren un ok vunwegen dat Ankommen vun ehren Söhn Demetrios as de Minschen ehren Redder. Dat Christendom hett vun düssen Kult in Eleusis nix holen un hett den Tempel in dat Johr 396 twei maakt.
Kunst
In de Kunst warrt Demeter faken mit ehr Dochter Persephone wiest un mit de ehren Ehmann Hades. Up Vasen un in Reliefs is faken to sehn, wie Persephone ut de Ünnerwelt torüchkummt oder dor wedder dalgeiht. Bi de Analytsch Psychologie vun Carl Gustav Jung warrt Demeter as een besunners düütlich Bild vun den Mudder-Archetyp ankeken.
Werner Naumann
Werner Naumann is de Naam von
Búri
Búri betekent
Dennett
Dennett is de Familiennaam von
Johann Friedrich von Staffhorst
Johann Friedrich von Staffhorst (* 1653 in Hannover; † 1730) weer en düütschen Verwaltungsbeamten.
Von Staffhorst weer von 1684 bet 1693 Hoffmeester in Württembarg un hett Hertog Eberhard Ludwig mit optagen.
He weer ünner Hertog Eberhard Ludwig Hoffmarschall un de Hertog hett em 1699 bet 1703 en Huus in Stuttgart an de Steed von’n hüdigen Mittnachtbau boon laten. Von Eberhard Ludwig hett he ok Slott Lindach as Besitt kregen.
Von Staffhorst weer von 1716 bet to sien Dood 1730 Vörsitter von de Regerung in Bremen-Veern.
Dishley
Dishley betekent
Galdikas
Galdikas is de Familiennaam von
Zoepf
Zoepf is de Familiennaam von
Kiek ok bi: Zöpf.
Mercer County (West Virginia)
Mercer County is en Kreis (County) in’n US-Bundsstaat West Virginia. He hett 62.264 Inwahners (Stand Zensus 2010) op en Rebeet vun 1.088 km². De Sitt vun de Verwalten is in Princeton.
Historie
De Kreis is an’n 17. März 1837 grünnt worrn.
Demografie
Vun de 62.980 Inwahners bi’n Zensus vun 2000 harrn 26.037 Minschen Arbeit. Dat Inkamen je Kopp vun de hele Inwahnertall weer 15.564 US-Dollar. 31.469 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 6.045 Minschen maakt. 19,31 % vun de Inwahners leven 2000 ünner de Inkamensgrenz to de Armoot.
Cortland County
Cortland County is en Kreis (County) in’n US-Bundsstaat New York. He hett 49.336 Inwahners (Stand Zensus 2010) op en Rebeet vun 1.295 km². De Sitt vun de Verwalten is in Cortland.
Mercer County (West Virginia)
Demografie
2,20 % hebbt 2000 tohuus ’n annere Spraak as Engelsch snackt un 0,80 % vun de Inwahners sünd buten de USA boren worrn.
Vun de Vöröllern her sünd 92,56 % vun de Minschen Witte, 5,82 % Swarte, 0,46 % stammt ut Asien un 0,01 % vun de Eilannen in’n Pazifik. 0,19 % sünd Nakamen vun Indianers. 0,10 % hebbt sik sülven to noch annere Gruppen torekent. 0,85 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,45 % vun de Lüüd ansehn.
Otto Naumann
Otto Naumann is de Naam von
* Otto Naumann (1895–na 1945), düütschen Politiker,
Cortland County
Historie
De Kreis is an’n 8. April 1808 grünnt worrn.
Otto Naumann
Otto Naumann betekent
Kiek ok bi: Otto Neumann.
Cortland County
Demografie
Vun de 48.599 Inwahners bi’n Zensus vun 2000 harrn 24.776 Minschen Arbeit. Dat Inkamen je Kopp vun de hele Inwahnertall weer 16.622 US-Dollar. 24.449 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 5.563 Minschen maakt. 14,43 % vun de Inwahners leven 2000 ünner de Inkamensgrenz to de Armoot.
4,43 % hebbt 2000 tohuus ’n annere Spraak as Engelsch snackt un 2,22 % vun de Inwahners sünd buten de USA boren worrn.
Vun de Vöröllern her sünd 96,95 % vun de Minschen Witte, 0,86 % Swarte, 0,41 % stammt ut Asien un 0,01 % vun de Eilannen in’n Pazifik. 0,27 % sünd Nakamen vun Indianers. 0,32 % hebbt sik sülven to noch annere Gruppen torekent. 1,18 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,16 % vun de Lüüd ansehn.
Washburn
Washburn is de Familiennaam von
Burgueño
Burgueño is de Familiennaam von
Washburn
,,.
Washburn betekent
Kiek ok bi: Mount Washburn, Washburne.
Zoepffel
Zoepffel is de Familiennaam von
Kiek ok bi: Zoepfl, Zöpfl.
Fossey
Fossey is de Familiennaam von
Lauska
Lauska is de Familiennaam von
Fossey
Fossey betekent ok
Lauska
Kiek ok bi: Lauske.
Atikamek
De Atikamek, ok Tête-de-Boule, sünd een Indianervolk ut de Spraakfamilie vun de Algonkin-Spraken. Se hebbt siet je her in de Provinz Quebec in Kanada leevt. Das Zentrum van ehr Besiedlung is in dat bövere Daal van de St. Maurice Stroom.
De Atikamek tellen hüdtodag ruch weg 4.500 Minschen. Ehr Traditschonen liggen in de Landwertschop, as ok in de Fischeree, Jagen un Sammeln. Se hebbt een starken Bindung to de Innu, ehr histoorsch Allieerten tegen de Inuit.
Dallas County (Alabama)
Dallas County is en Kreis (County) in’n US-Bundsstaat Alabama. He hett 43.820 Inwahners (Stand Zensus 2010) op en Rebeet vun 2.541 km². De Sitt vun de Verwalten is in Selma.
Historie
De Kreis is an’n 9. Februar 1818 grünnt worrn.
Demografie
Vun de 46.365 Inwahners bi’n Zensus vun 2000 harrn 17.342 Minschen Arbeit. Dat Inkamen je Kopp vun de hele Inwahnertall weer 13.638 US-Dollar. 20.218 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 4.004 Minschen maakt. 30,72 % vun de Inwahners leven 2000 ünner de Inkamensgrenz to de Armoot.
Kerstin Naumann
Kerstin Naumann is de Naam von
* Kerstin Naumann (* 1981), düütsche Rodererin,
Kiek ok bi: Kersten Naumann.
Ponziani-Anspeel
Bi dat Ponziani-Anspeel (fröher ok Engelsch Springerspeel nömmt) hannelt sück dat um en Anspeel in’t Schach; se tellt to de Apen Spelen. De ECO Code is C44.
Dat Ponziani-Anspeel fangt an mit de Tüüg 1.e2-e4 e7-e5 2.Sg1-f3 Sb8-c6 3.c2-c3. Eerstmals utnannerplüüstert wurr dat to’n Anfang vun dat 18. Johrhunnert vun de Naamsgever, de italieensch Schachspeler un Schriever Domenico Lorenzo Ponziani. Witt plant mit dat Ponziani-Anspeel nah 3. c2-c3 in den nächsten Toog mit d2-d4 de Herrschap över dat Zentrum vun’t Schachbrett to övernemmen. En Nahdeel vun de Buertoog nah c3 liggt aber dorin, dat dat Peerd up b1 eerstmal nich up sien üblich Entwicklungsfeld (c3) kommen kann. Dat swaarte Tegenspeel is dorum up den Angreep vun den Buer e4 anleggt, entwedder mit 3. ... d7-d5 oder mit 3. ... Sg8-f6. Nah noch en wiedergahn Analyse dör Staunton tegen Enn’n vun dat 19. Jorhunnert nehm dat Interesse an dit Anspeel af. Hüüd wurrd dat ehrder selten bruukt un in Grootmeesterpartien meest gar nich mehr speelt.
Schlikker
Schlikker is de Familiennaam von
Kiek ok bi: Villa Schlikker, Schlicker.
Landkreis Schweinfurt
De Landkreis Schweinfurt is en Landkreis in’n Bezirk Ünnerfranken in Bayern. He hett.
Geografie
De Landkreise un Städer ümto sünd Landkreis Würzburg, Landkreis Kitzingen, Landkreis Main-Spessart, Landkreis Bad Kissingen, Schweinfurt, Landkreis Rhön-Grabfeld, Landkreis Haßberge un Landkreis Bamberg.
Historie
Mit de Rebeedsreform in Bayern is de hüdige Landkreis ut de vörherigen Landkreise Schweinfurt, Gerolzhofen (groten Deel), Karlstadt (söss Gemenen), Hammelburg (twee Gemenen), Bad Kissingen (een gemeenfree Rebeed) un Hofheim in Unterfranken (negen Gemenen) billt worrn.
Politik
De Verwaltung von’n Landkreis övernimmt dat Landraadsamt Schweinfurt in Schweinfurt.
Landrääd
De Landraad is Baas von dat Landraadsamt un Repräsentant von’n Landkreis un Vörsitter von’n Kreisdag.
Städer un Gemenen
(Inwahnertallen, Stand )
Lüh
De Lüh is en Stroom in den Landkreis Stood in Neddersassen an de Grenz vun de Eerste un Tweete Miel vun dat Olland mit en Längd vun 12,7 km. Wenn de Au mittellt warrt, sünd dat 38,7 Kilometer.
Se entsteiht in Hornborg, wo de Stroom Au de Naam Lüh annimmt, un münnt in de Elv (Elvkilometer 645,4). An de Münn’n bi Greundiek is dat Lühsparrwark un de Lüh-Anlegger, wo de Lüh-Schulau-Fähr Holt maakt un von 1996 bet 2007 ok de Elv-City-Jet.
Fröher föhren up den Stroom de typischen Lüh-Jollen un Lüh-Ever, de för de Transport vun Aaft ut dat Aaftanborebeet Olland insett wurrn.
Wörtel (Plant)
duum|Boom an’n [[Rhien, bi den de Wörteln von’t Water freespöölt worrn sünd]] De Wörtel od. Wöttel, ok Wuddel (f. pl. Wörteln od. Wötteln) is een vun de wichtig Deel bi alle Planten. De anner wichtig Delen sün: erstens de Stamm (bi de Bööm) oder Struukwark (bi Büsch un Strüker) un twetens dat Blattwark.
De Wötteln wasst na de Eer rin un bild dor mit de lütteren Sprossen un de Wöttelhoor een grotes Wöttelwark. Bi de Planten is dat ünnerscheedlik wie de Wötteln wassen doot, eenige wasst in de Hauptsaak direktemang na ünnen un billt an düsse Pahlwöttel direkt Wöttelhoor, annere wasst knapp ünnere Eer breet utenanner un billt mit lütte Wöttel un Wöttelhoor eene so grote Fläk wie baven an’n Boom de Kroon oder dat Blattwark is. De Wötteln hebbt in groten un ganzen twee Hauptupgaven: erstens mööt se de helen Planten in de Eer fastholen, dormit se nich ümfallen doot, un twetens versorgt se de Planten mit all’ns nödige ut de Eer, wie Water un Mineralstoffen.
Burgues
Burgues oder Burgués is de Familiennaam von
Corregimiento Los Castillos
Corregimiento Los Castillos betekent
Hilde Seipp
Hilde Seipp (* 28. Oktober 1909 in Berlin; † 4. November 1999 in Lelendaal bi Bremen) weer ’ne düütsche Bühnen- un Filmschauspelersche un Singersche.
Seipp weer de Dochter vun de Warkmeester Wilhelm Seipp un sien Fro Alma. An’n 22. Mai 1937 hett se in Berlin Jürgen Claus Eugen von Alten (1903 - 1994, Schauspeler, Dreihbookschriever un Filmspeelbaas) heiraat.
An’t Beginn vun ehr Karriere süng Hilde Seipp in Musikrevuen in’t Berlin vun de 1930er Johren. In de Revue Ein Kuß reist um die Welt mit Rudolf Platte un Aribert Mog na de Musik vun Josef Rixner harr se en eersten groten Spood. Se spröck in disse Tied ok de Stemm för annere Schauspelersches in de Toonfilmen na, so ok Pola Negri 1935 in den Film „Mazurka“. Peter Kreuder hett ehr ünner Verdrag nahmen, as se dormols in’n Berliner Opernchoor süng, üm de hogen Luden vun de Leder „Ich spür in mir“ un „Mazurka“ för de Negri to singen. Ofschoonst dat nich publiek maakt un ok nich in de Filmrezensionen seggt weer, weer ehr Naam in de Musikbranche bekannt. Dorbi keem se mit’t Filmgewarf in Kuntakt un kreeg nu ok Engagements as Schauspelerin. In den Film Togger (1937) met Paul Hartmann un Renate Müller leer se ehrn Mann kennen. Na Heimweh (1937) mit Gustav Knuth un Carsta Löck unner de Regie vun ehrn Ehmann is se denn en breed Publikum bekannt warrn.
Na’n Krieg hett se blots noch in wenige Filmen mitmaakt.
Zoern
Zoern is de Familiennaam von
Long Gables
Opdeckt worrn sünd de Long Gables von de Marie Byrd Land Traverse Party, en Mannschop, de twüschen 1957 un 1958 Marie-Byrd-Land utkunnt hett. Düsse Mannschop hett den Barg na Jack Becker Long (* 1934) nöömt, de Maat von düsse un verschedene annere Mannschoppen weer, de de Antarktis utkunnt hebbt.
Elodio Aragon Junior
Elodio Aragon (Junior) is en Politiker ut Belize (UDP).
Hooton
Hooton betekent
Elodio Aragon Junior
Aragon is as Söhn von Elodio Aragon Senior boren. He weer twee Johr lang bi de Belize Defence Forces un denn 16 Johr bi dat Belize Police Department, toletzt as Deputy Commissioner. He hett Kommunikatschoon studeert un en Bachelor maakt un denn en Master in Kriminologie anslaten.
Bi de Parlamentswahl in Belize 2015 weer he Kannedaat för de UDP in’n Wahlkreis Orange Walk Oost un hett de Wahl mit 53,04 % von de Stimmen gegen Josue Noe Carballo von de PUP un Javier Reyes von de BPP wunnen.
Dormit is he siet 9. November 2015 Afornten von dat Repräsentantenhuus von Belize. Sietdem is he ok Staatsminister in dat Ministerium för Kultur, Sport un Junge Lüüd.
An’n 19. Oktober 2016 is he as Staatsminister in dat Ministerium för Binnensaken un Butensaken wesselt un dor tostännig för de Polizei.
Schlicker
Schlicker is de Familiennaam von
Kiek ok bi: Schlikker, Slicker.
Lauske
Lauske betekent
Fluorit
De Mohshard vun Fluorit is 4. De Mineral wiest sik in vele ünnerscheedliche Klören, faken in vigelett oder gröön, manchmol aver ok ahn Klöör. De düstere Infarven vun vele Fluoriten kummt vun inlagerte Roor Erden oder radioaktiv Bestrahlen vun’n Flussspat (Stinkspat, kiek ünnen), wobi ok inwossen Uranmineralen de Klöör starker maken künnt. De Streekklöör is witt. En sünnert Kennteken is de faken vörkamende Fluoreszenz ünner UV-Licht. Kristallen, de sik wörpelförmig dorstellt, sünd faken antodrapen un faken billt Fluorit ok Dördringtweeschen ut.
Vörkamen
Fluorit kummt meist massiv vör. mitünner ok in kristalline Form, und entsteiht vör allen in pneumatolytisch Gäng – dat sünd Gäng, de tostannen kamt, wenn sik bi’t Afköhlen vun Magma de beweglichen Phasen verflüchtigt. Faken sünd dor denn ok Baryt, Quarz, Topas, Calcit, Bliegleem un Zinkblennen versellschoppt. Fluorit kummt ok as Nevengemengdeel in Graniten, Karbonatiten un annere magmatsche Stenen as in Pegmatiten vör.
thumb|left|150px|Flussspat-Kristallen De weltwiet gröttste Flussspat-Bargbo is in Mexiko in de Lagersteed Las Cuevas, de dör Vulkanimus togang kamen is. Wietere rieke Vörkamen gifft dat in China, in’t indische Amba Dongar, in Süüdafrika (Zwartkloof un Witkop), in Namibia (Okorusu), in’t kenianische Kerio Valley un in de US-amerikaanschen Bundsstaaten Illinois un Kentucky. In Europa is Castleton in’n engelschen Peak District en bekannte Fundsteed, wo Fluorit ünner den Naam „Blue John“ bekannt is un för de Smuckprodukschoon afboot warrt. De Naam is en Anspelen op dat franzöösch’sche „bleu et jaune“ un bedüdt so veel as „blau un geel“. In Düütschland gifft dat Lagersteden t. B. mit de Gruuv Clara bi Wolfach in’n Swartwoold un de Gruuv Käfersteige bi Pforzheim. Fluorit gifft dat aver ok in’n Böverpalzer Woold in de Gegend üm Nabburg un in’n Schortedaal bi Ilmenau in’n Döringer Woold.
Verwennen
Industriell warrt Fluorit vör allen as Flussmiddel in de Metallindustrie un to’n Herstellen vun Fluor un Fluorwaterstoffsür bruukt. Bito is Fluorit en geern sehn Smucksteen un deent ok as Grundstoff för optisch Linsen un opaleszeerend Gläs.
Dör de Egenschap, dat Lichtspektrum gliekmatig to breken, lett sik de chromaatsch Abberatschoon vun Objektiven utglieken. En Problem is hier, dat för Hoochleistungsobjektiven sünners grote Kristallen bruukt warrt. De warrt künstlich tücht. Man Krstiallen vun de Grött hebbt de Egenoort, sik dör Hitt (as t. B. dör Sünninstrahlen) so dull to vertehn, dat se de Reeken vun de Optik düdlich ännern doot.
Stinkspat
thumb|right|220px|Fluoreszenz vun Fluorit ünner UV-Licht Stinkspat is de Beteken vun en Kristalloort vun Fluorit, de dör radioaktive Strahlen verännert worrn is. Dör de ioniseerend Strahlen warrt in de Verbinnen en Elektron so dull anreegt, dat dat ut de Elektronenhüll utneihn un op de Steed vun en Gidderdefekt (ümgeven vun veer Calciumatomen, so nöömt F-Zentrum) dör Afgaav vun Energie en sieteret Energieniveau innehmen kann. De CAF2-Formeleenheit, wo dat Elektron utneiht is, liggt nu as metallsch Calcium (Ca) un Fluorgas (F2) vör.
Vun wegen de Elektronen in de F-Zentren (Gidderdefekten wiel dor en F-Atom fehlt) un dat kolloidal Calcium is Stinkspat (In’n Gegendeel to’n witt-dörsichtigen Flussspat) düsterblau, -vigelett bit swart un undörsichtig (t. B. Wölsendorfer Stinkspat ut de Böverpalz). Stinkspat kummt faken (aver nich jümmer) tohopen mit Uranmineralen vör, de deelwies as ganz fiene Partikels in den Stinkspat inslaten wesen künnt un sik dör Radioaktivität opwiesen laat.
Zoltán Verrasztó
Zoltán Verrasztó (* 15. März 1956) is en ehmalger ungaarsch Swemmer.
Bi de Olympisch Sömmerspelen 1980 in Moskau wunn he de Sülvermedaille över 200 m Rüchswemmen un de Bronzmedaille över 400 m Lagen. Welt- und Europameester weer he todem över 200 m Rüchswemmen.
Zoet
Zoet is de Familiennaam von
Kiek ok bi: Zoete.
Burguete
Burguete betekent
Burguete is de Familiennaam von
Mineral County (West Virginia)
Mineral County is en Kreis (County) in’n US-Bundsstaat West Virginia. He hett 28.212 Inwahners (Stand Zensus 2010) op en Rebeet vun 850 km². De Sitt vun de Verwalten is in Keyser.
Historie
De Kreis is an’n 1. Februar 1866 grünnt worrn.
Demografie
Vun de 27.078 Inwahners bi’n Zensus vun 2000 harrn 12.527 Minschen Arbeit. Dat Inkamen je Kopp vun de hele Inwahnertall weer 15.384 US-Dollar. 14.804 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 2.152 Minschen maakt. 14,37 % vun de Inwahners leven 2000 ünner de Inkamensgrenz to de Armoot.
1,81 % hebbt 2000 tohuus ’n annere Spraak as Engelsch snackt un 0,59 % vun de Inwahners sünd buten de USA boren worrn.